stanford-oval/wikipedia huggingface dataset:
Tor Arne Hetland

| Tor Arne Hetland |
| --- | --- |
 Jens Arne Svartedal (vas.) ja Hetland Torinossa vuonna 2006
Henkilötiedot
Syntynyt: 12. tammikuuta 1974 (ikä 50) Stavanger, Norja
Uran tiedot
Pituus:  186 cm
Seura:  Byåsen IL
Laji:  maastohiihto 
Maailmancup
Kaudet:  1995–2009
Voitot:  11
Palkintokorokkeella:  30
| Mitalit> Maa:   Norja.Miesten maastohiihto. Olympialaiset  | Mitalit> Maa:   Norja.Miesten maastohiihto. Olympialaiset  | Mitalit> Maa:   Norja.Miesten maastohiihto. Olympialaiset  | Maa:   Norja> Miesten maastohiihto. |
| --- | --- | --- | --- |
|  Kultaa | Salt Lake City 2002 | sprintti |  |
|  Hopeaa | Torino 2006 | parisprintti |  |
| MM-kilpailut  | MM-kilpailut  | MM-kilpailut  |  |
|  Kultaa | Lahti 2001 | sprintti |  |
|  Kultaa | Lahti 2001 | 4×10 km viesti |  |
|  Kultaa | Oberstdorf 2005 | parisprintti |  |
|  Hopeaa | Oberstdorf 2005 | sprintti |  |
|  Pronssia | Val di Fiemme 2003 | sprintti |  |
Tor Arne Hetland (s. 12. tammikuuta 1974) on norjalainen valmentaja ja uransa lopettanut maastohiihtäjä. Hiihtourallaan hän oli erikoistunut sprinttimatkoille.
Hetland voitti miesten sprinttihiihdon sekä vuoden 2001 Lahden MM-kisoissa että vuoden 2002 Salt Lake Cityn olympialaisissa. Vuonna 2001 Norjan joukkue otti alun perin hopeaa Suomen joukkueen voittaessa, doping-rikkeen myötä Norja nousi voittajaksi. Vuoden 2003 Val di Fiemmen MM-hiihdoissa hän oli sprintissä kolmas ja vuoden 2005 Oberstdorfin MM-kisoissa toinen. Lahden kisoissa hän kuului lisäksi 4×10 kilometrin viestin voittaneeseen joukkueeseen (Norja oli alun perin hopealla ennen ensimmäisenä maaliin tulleen Suomen hylkäystä doping-käryn myötä) ja Oberstdorfissa hän voitti Tore Ruud Hofstadin parina ensimmäistä kertaa arvokisaohjelmassa olleen parisprintin.
Hetland on osallistunut myös pitemmille hiihtomatkoille voittaen kaksi maailmancupin  osakilpailua: 19. marraskuuta 2005 15 kilometrin perinteisen tyylin kilpailun Beitostølenissä sekä 15. joulukuuta 2007 vapaan tyylin 30 km yhteislähtökilpailun Rybinskissä. Kaikkiaan hänellä on maailmancupin osakilpailuvoittoja yksitoista. Hetland voitti sprintticupin kaudella 2004–2005 ja on sijoittunut sprintticupissa kaikkiaan kuusi kertaa kolmen parhaan joukkoon. Maailmancupin kokonaispisteissä hän on ollut kolmas kausilla 2004–2005 ja 2005–2006.
Kauden 2008–2009 jälkeen Hetland lopetti uransa.
Urheilu-uransa jälkeen Hetland on toiminut hiihtovalmentajana muun muassa Kanadan, Norjan, Saksan ja Sveitsin hiihtomaajoukkueissa. Vuosina 2016–2018 hän toimi Norjan hiihtomaajoukkueen päävalmentajana.
The 1975 (albumi)

| The 1975 The 1975 |
| --- | --- | --- |

Studioalbumin tiedot
 Äänitetty : 2012–2013
 Julkaistu: 2. syyskuuta 2013
 Tuottaja(t): Mike Crossey, The 1975
 Tyylilaji: indie rock, indie pop, funk rock, new wave
 Kesto: 50.41
 Levy-yhtiö: Polydor Records, Dirty Hit
Listasijoitukset
 1.    1.    4.    28. 
The 1975:n muut julkaisut
| IV 2012 | The 1975 2013 | I Like It When You Sleep, for You Are So Beautiful Yet So Unaware of It 2016 |
Singlet albumilta The 1975
 ”Sex” Julkaistu: 23. elokuuta 2013  ”Girls” Julkaistu: 11. marraskuuta 2013  ”Settle Down” Julkaistu: 24. helmikuuta 2014  ”Robbers” Julkaistu: 26. toukokuuta 2014  ”Heart Out” Julkaistu: 18. elokuuta 2014
The 1975 on samannimisen yhtyeen debyyttialbumi. Se julkaistiin 2. syyskuuta 2013 levymerkillä Polydor Records ja Dirty Hit. Albumi nauhoitettiin Mike Crosseyn kanssa, joka on tehnyt yhteistyötä Arctic Monkeysin kanssa. 8. syyskuuta 2013 albumi debytoi sijalle yksi Britannian albumilistalla.
Kappaleet

Kaikki kappaleet säv. ja san. George Daniel, Matthew Healy, Adam Hann and Ross MacDonald.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The 1975 | 1.19 |  |  |  |  |  |  |  |
| 2. | The City | 3.26 |  |  |  |  |  |  |  |
| 3. | M.O.N.E.Y. | 3.36 |  |  |  |  |  |  |  |
| 4. | Chocolate | 3.44 |  |  |  |  |  |  |  |
| 5. | Sex | 3.27 |  |  |  |  |  |  |  |
| 6. | Talk! | 2.47 |  |  |  |  |  |  |  |
| 7. | An Encounter | 1.14 |  |  |  |  |  |  |  |
| 8. | Heart Out | 3.22 |  |  |  |  |  |  |  |
| 9. | Settle Down | 3.59 |  |  |  |  |  |  |  |
| 10. | Robbers | 4.14 |  |  |  |  |  |  |  |
| 11. | Girls | 4.14 |  |  |  |  |  |  |  |
| 12. | 12 | 1.19 |  |  |  |  |  |  |  |
| 13. | She Way Out | 3.59 |  |  |  |  |  |  |  |
| 14. | Menswear | 3.26 |  |  |  |  |  |  |  |
| 15. | Pressure | 3.41 |  |  |  |  |  |  |  |
| 16. | Is There Somebody Who Can Watch You | 2.54 |  |  |  |  |  |  |  |
|  |  | 50.41 |  |  |  |  |  |  |  |
Kokoonpano

Matthew Healy – laulu, kitara, piano
Adam Hann – kitara
George Daniel – rummut
Ross MacDonald – basso
Arvostelut

Allmusic:
Alternative Press:
Entertainment Weekly: B
Pitchfork Media: 5.9/10
Rolling Stone:
Tapanilan Erä (salibandy)

Tapanilan Erän salibandyjaosto on emoseuransa salibandyjaosto, joka perustettiin 8. maaliskuuta 1990. Maaliskuussa 2016 salibandyjaosto fuusioitui SalibandySeura Viikinkien kanssa EräViikingeiksi. Vuonna 2015, Tapanilan Erä oli lisenssimäärällä (n.1400 kpl) mitattuna Suomen  suurin salibandyseura.
Historia > Salibandytoiminnan synty

Tapanilan Erän salibandytoiminta käynnistyi keväällä 1990 viisi vuotta Suomen Salibandyliiton perustamisen jälkeen. Yrjö Kokljuschin, Mika Kirvesmäki ja Markku Rantala toivat lajin seuraan siirtämällä Lemon-nimisen salibandyseuran miesten joukkueen toiminnan Erän alaisuuteen. Lemon oli perustettu 13. tammikuuta 1987 ja kirjattu yhdistysrekisteriin kahta kuukautta myöhemmin 9. maaliskuuta. Miesten joukkue kari keväällä 1987 SM-sarjapaikasta SSV:n, Bolla Bollan ja SaPa:n kanssa.
Seura oli aikanaan lähes ensimmäisten joukossa, kun salibandyn harrastus alkoi Suomessa löytää laajempaa harrastuspohjaa. Seuran säännöissä mainittiin, että "Seuran tarkoituksena on ylläpitää ja kehittää sisäbandyn harrastusta jäsentensä keskuudessa". Sittemmin lajin nimeksi on kylläkin vakiintunut salibandy, vaikka joillekin Lemonissa pelanneille lienee jäänyt myös muistikuva pelistä nimeltä "Sähly".
Historia > Ensimmäiset vuodet

Erä pelasi ensimmäisen kautensa 1990–1991 miesten I-divisioonaa. Virallinen salibandyjaoston perustamispäivämäärä on 8. maaliskuuta 1990, jolloin seuran johtokunta päätti perustaa seuraan B-jaostona toimivan salibandyjaoston. Silloinen seuran toiminnanjohtaja Leo Jokela halusi seuraan kilpailumenestystä tuovan joukkuelajin.
Seuraavan vuoden kesällä salibandytoiminta laajeni, kun naisten salibandyjoukkueiden Synkkä Uhman ja kaksi Suomen mestaruutta voittanut S.C. Dalmacin toiminta siirtyi Erän alaisuuteen. Uhmasta tuli naisten edustusjoukkue Erä I ja Dalmacista Erä II. Molemmat joukkueet pelasivat ensimmäisellä kaudellaan 1991–1992 maan korkeinta sarjatasoa, jota tuolloin kutsuttiin SM-sarjaksi (nyk. Salibandyliiga). Naisten joukkueiden liittymisen seurauksena 11. elokuuta 1991 perustettiin Erään salibandyn A-jaosto, joka toimi naisten jaostona miesten B-jaoston rinnalla.
Kauden 1991–1992 aikana perustettiin myös naisten joukkue Erä III, joka voitti myöhemmin useita Suomen mestaruuksia. Myös tyttö- ja poikajoukkueita liittyi kauden aikana mukaan toimintaan.
Historia > 1990-luku

Ensimmäinen kausi 1991–1992 naisten salibandyjaostolle oli menestys, sillä Erä I voitti Suomen Cupin ja Suomen mestaruuden. Myös A-tytöt voittivat ensimmäisen pelatun tyttöjen mestaruuden. Vuoden 1992 lopussa Tapanilaan Mosan mäelle nousi ylipaineistettu kuplahalli, joka sai nimekseen Mosahalli. Hallissa oli yksi täysimittainen salibandykenttä ja harjoitustilat yleisurheilulle. Sitä voidaan pitää yhtenä tärkeänä tekijänä seuran salibandyjaoston menestykselle 1990-luvulla. Erän naiset uusivat kaudella 1992–1993 sekä Suomen cupin voiton että Suomen mestaruuden. Toiseen perättäiseen mestaruuteen ylsivät myös A-tytöt. Kyseisellä kaudella myös B- ja D-pojat voittivat ikäluokkiensa mestaruudet. B-pojissa pelasi sittemmin kuuluisuutta jääkiekkoselostuksilla saavuttanut Jani Alkio.
Kaudella 1993–1994 tapahtui seurassa lajin toiminnan kannalta merkittävä muutos, kun 24. marraskuuta 1993 miesten, naisten ja poikien salibandyjaostot yhdistyivät yhdeksi lähes itsenäiseksi A-jaostoksi. Nykymuotoisen salibandyjaoston ensimmäisenä puheenjohtajana aloitti salibandyvalokuvaajanakin myöhemmin tunnettu Mika Hilska. Seuraava kausi 1994–1995 oli Erälle menestys, sillä Erä I naiset voittivat Suomen mestaruuden ja B1-tytöt, C1-tytöt ja D-tytöt voittivat sarjojensa mestaruuden. Hopeaa saivat A-tytöt, B2-tytöt ja E-pojat. Kun mukaan lasketaan vielä Erä III:n mitaliputken aloittanut pronssi sekä C2-tyttöjen ja A-poikien pronssit, saavutti seura kyseisenä kautena yhteensä 10 mitalia.
Kaudella 1995–1996 Erä III, lempinimeltään keppana, voitti ensimmäisen Suomen mestaruutensa ja uusi sen heti perään seuraavana keväänä. Seuraavina kausina 1997–1998 ja 1998–1999 mitaliputki jatkui kahdella hopealla. Joukkue päätti mitaliputkensa triplaan kaudella 1999–2000, jolloin se voitti Suomen mestaruuden, Suomen Cupin ja Salibandyn Euroopan cupin.
Historia > Uusi vuosituhat

Uuden vuosituhannen ensimmäisellä kymmenyksellä ei 1990–luvun kaltaista menestyssumaa ole nähty. Miesten ja poikien menestys on seuran historian aikana ollut selvästi naisten ja tyttöjen menestystä vähäisempää, mutta pientä tasoitusta mitalitilastoihin sai aikaan poikien 1985 syntyneiden ikäluokka. Se voitti kaudella 2001–2002 C-junioreiden mestaruuden ja kykeni voittamaan ikäluokkansa Suomen mestaruuden neljä kertaa peräkkäin voittaen viimeisenä A-poikien mestaruuden keväällä 2005.
Kauden 2002-2003 päätteeksi miesten onnistui nousta takaisin liigaan voittamalla SB-Pro karsinnoissa suoraan kolmessa ottelussa. Siitä asti miehet ovat pelanneet liigaan ja onnistuivat voittamaan ensimmäisen SM-mitalinsa kaudella 2006–2007, jolloin joukkue sai pronssia. Ensimmäinen mitali sai jatkoa heti seuraavalla kaudella, kun joukkue sijoittui uudelleen kolmanneksi. Kaudella 2008–2009 Erä saavutti SM-finaalipaikan ja sijoittui hopealle SSVn voittaessa kullan jo yhdeksännen kerran.
Miesten ensimmäisellä pronssikaudella myös naisten Erä III voitti neljännen kerran Suomen mestaruuden ja kolmannen kerran Suomen Cupin. Samalla kaudella myös C-tytöt voittivat ikäluokkansa mestaruuden.
Harjoitteluolosuhteisiin tuli parannusta, kun uusi Mosahalli valmistui vuonna 2002. Yleisesti ottaen salibandyn harrastajamäärät ovat kasvaneet 2000–luvulla, ja seuran jäsenet sen mukana. Kaudella 2006–2007 seuran jäsenmäärä ylitti 1000 jäsenen rajapyykin.
Organisaatio

Tapanilan Erän salibandyjaosto on osa Tapanilan Erä ry.tä. Salibandyjaostolla on oma johtokunta, joka vastaa jaoston asioista.
Organisaatio > Hallituksen jäsenet

Puheenjohtaja: Jari Mäki-Arvela
Kari Huhtala
Juha Koski
Matti Pasanen
Markku Rantala
Jan-Erik Suni
Mosahalli

Tapanilan Erä pelasi kotiottelunsa vuonna 2002 valmistuneessa Tapanilan Mosahallissa, jonka pääkäyttäjä seura oli. Mosahalli oli osa Tapanilan urheilukeskusta. Varsinaista hallia edeltäneessä kuplahallissa on pelattu myös EuroFloorball Cupia.
Kaudella 2014-2015 Erä pelasi toistaiseksi viimeisen ottelunsa Mosahallilla ja siirtyi pelaamaan Vantaan Energia Areenalle.
Miehet > Miesten edustusjoukkue kaudella 2014–2015

| 0 | 1 | 2 | 3 | 4 |
| --- | --- | --- | --- | --- |
|  Maalivahdit: 31 Teemu Kortelainen  36 Markus Laakso Puolustajat: 2 Ilkka Koski  3 Aku Aarnio  8 Aaro Koski  10 Tommi Aro  17 Jussi Kosola  23 Miikka Kareinen  25 Sami Lehtinen  40 Valtteri Vapola  44 Ossi Jalonen  47 Kasper Vainikka  89 Janne Salonen |   |  Hyökkääjät: 7 Janne Jaanus  13 Eero Nuutinen  14 Tom Strömsten C  16 Miika Iskanius  18 Lauri Kapanen  19 Tuomas Iiskola  20 Mikko Pasanen  22 Jere Oksanen  27 Aaron Fagerholm  37 Tomi Palin  71 Antti Aarnio  72 Tuure Ailio  91 Tommi Rosendahl |   |  Toimihenkilöt: Petteri Bergman (päävalmentaja)  Mika Saari (valmentaja)  Jyri Korsman (valmentaja)  Jan Laatikainen (maalivahtivalmentaja)  Kari Väkiparta (joukkueenjohtaja)  Milan Rantakari (joukkueenjohtaja)  Jari Saukkonen (huoltaja)  Niko Iivonen (hieroja)  Tapio Järvensivu (hieroja)  Jari Oksanen (manageri)  Joonas Naava (urheilujohtaja)  Jyri Kivimäki (tiedotuspäällikkö) |
Miehet > Saavutukset

SM-hopeaa: 2008–2009, 2009–2010
SM-pronssia: 2006–2007, 2007–2008
Suomen Cupin voitto 2008, 2010, 2012
EM-hopeaa: 2009
Naiset > Naisten edustusjoukkue kaudella 2010–2011

| 0 | 1 | 2 | 3 | 4 |
| --- | --- | --- | --- | --- |
|  Maalivahdit: 60 Perttilä Riitta  30 Repo Maria  88 Emma Tuomikoski Puolustajat: 05 Hänninen Satu  10 Jouhten Paula  14 Arkkila Hillevi  17 Pitkänen Linda  22 Myllykangas Kati  33 Salmi Maiju  52 Peltokangas Anu |   |  Hyökkääjät: 06 Yli-Kojola Anna  07 Stolpe Silja  09 Virtanen Suvi  11 Lirkki Heidi  13 Kanerva Jemima  15 Karonen Jonna  16 Huuskonen Tuuli  19 Pöyry Henni  20 Suni Essi  23 Kantokorpi Kaisa  25 Hallvar Emilia  26 Suominen Nea  28 Alén Mia  34 Sujew Annika |   |  Toimihenkilöt Markku Rantala (päävalmentaja)  Ilkka Lehtinen (valmentaja)  Kimmo Valariutta (valmentaja)  Miia Riihimäki (fysiikkavalmentaja) |
Naiset > Menestys

Suomen mestaruus Erä I: 1991–1992, 1992–1993, 1994–1995, Erä III: 1995–1996, 1996–1997, 1999–2000, 2006–2007
SM-hopeaa Erä I: 1993–1994, Erä III: 1997–1998, 1998–1999, 2003–2004, 2004–2005
SM-pronssia Erä III: 1994–1995, 2002–2003
Suomen Cup Erä I: 1992, 1993, Erä III: 2000, 2003, 2006
Euroopanmestaruus Erä III: 2000
Aiheesta muualla

Seuran kotisivu (Arkistoitu – Internet Archive)
Seuran salibandyjaoston kotisivu
Erän tilastoja (UrheiluSuomi.com)
nhlfinns.com, Erän pelaajatilastot miesten salibandyliigassa vuodesta 1990
Mosahalli
Toivo Laiho

Toivo Rikhard Laiho (19. toukokuuta 1908 Vanaja – 25. kesäkuuta 1972 Tornio) oli suomalainen runoilija.
Teoksia

Juuria.    Hämeenlinna 1940
Runot.   Tekijä, Torno 1967
Kilvoittelijan tiellä : Aloitteleville opettajille sytykkeiksi opetus- ja kasvatustyöhön.     Tekijä, Tornio 1970
Trombi

Trombi tarkoittaa seuraavia asioita:
trombi eli tornado, pienialainen pyörremyrsky
trombi, veritulppa
Trombi, vuoristorata Särkänniemessä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Trombi”, voi hakea sivunnimihaulla, laajalla sivunnimihaulla tai tekstihaulla.
Travertiini

Pala travertiinia
Travertiini on yksi kalkkikiven (CaCO3) muoto ja eräs sedimenttikivilaji, jota käytetään rakennuskivenä. Kivityypin nimi juontaa latinan sanoista lapis tiburtinus. Nimi viittaa Tivolin kaupunkiin (antiikin Tibur), jossa on suuret travertiinilouhokset. Tunnettuja rakennuksia, jotka on tehty travertiinista ovat Colosseum, Pietarinkirkko ja Kazanin katedraali.  Suomessa travertiinista on valmistettu Helsingin yliopiston Kaisa-talon kirjaston sisäänkäyntikerroksen lattia. Turussa rakennettavan Hotel Hamburger Börsin julkisivu tehdään travertiinista.
Travertiini on juuri louhittuna valkoista tai harmaata, mutta ajan kuluessa se saa tummemman, kullankeltaisen tai punertavan sävyn. Travertiini on huokoista, ja siitä louhitut rakennuskivet ovat pinnaltaan epätasaisia ja karkeita, mutta travertiinia voi myös kiillottaa tai sen syvennykset voi täyttää tasoiteaineella.
Aiheesta muualla

Wikimedia Commonsissa on kuvia tai muita tiedostoja aiheesta .
Erikstone.com: Travertiinit (Arkistoitu – Internet Archive)
Mindat: Travertine (englanniksi)
Trombosytopenia

Trombosytopenia tai trombopenia tarkoittaa verihiutaleiden eli trombosyyttien liian vähäistä määrää veressä. Normaalisti terveellä ihmisellä on verihiutaleita 150–360 · 109 kappaletta litrassa verta. Lievä trombosytopenia on yleensä oireeton, mutta vaikeissa tapauksissa, trombosyyttimäärän laskiessa liian alas, voi oireina tulla mustelmia, pistemäisiä ihoverenvuotoja, sisäisiä verenvuotoja ja vuotoja ikenistä tai nenästä. Trombosytopenian hoito riippuu sen syystä, mutta lyhytaikaisena hoitona esimerkiksi verenvuotojen tyrehdyttämiseksi voidaan antaa verihiutalesiirtoja.
Trombosytopenian syyt voidaan luokitella vähentyneeseen verihiutaleiden tuottoon tai lisääntyneeseen tuhoutumiseen. Verihiutaleiden tuottoa voivat vähentää useat sairaudet ja tilat, kuten B12-vitamiinin tai foolihapon puutos, leukemia, akuutti tulehdussairaus, maksan vajaatoiminta ja jotkin perinnölliset sairaudet. Verihiutaleiden lisääntynyttä tuhoutumista esiintyy muun muassa seuraavissa taudeissa: idiopaattinen trombosytopeeninen purppura (ITP), tromboottinen trombosytopeeninen purppura (TTP), hemolyyttis-ureeminen oireyhtymä (HUS), disseminoitunut intravaskulaarinen koagulaatio (DIC) ja SLE. Myös jotkin lääkkeet voivat vähentää verihiutaleiden määrää veressä.
ITP:n hoidossa on käytetty kortikosteroideja ja immunoglobuliineja ja mikäli näistä ei ole apua, on aikuisile mahdollinen lääkeaine avatrombopagi kauppanimellä Doptelet erikoislääkärien käyttöön tarkassa seurannassa.
Tromostovje

| Tromostovje |
| --- | --- |

Ylittää:  Ljubljanica
Sijainti:  Ljubljana, Slovenia
Avattu liikenteelle:  Keskimmäinen osa vuonna 1842, lisäkävelysillat vuonna 1932
Koordinaatit:  46°03′04″N, 14°30′22″E
Lisää silta-artikkeleitaArkkitehtuurin teemasivulla
Tromostovje (Kolmoissilta) on silta Slovenian pääkaupungissa Ljubljanassa. Se on yksi kaupungin symboleista. Sillan vanhin osa valmistui vuonna 1842, ja sen suunnitteli italialainen arkkitehti Giovanni Picco. Tuolloin silta tunnettiin vielä nimellä Francev most (Frantzin silta) Itävallan arkkiherttuan Karl Frantzin mukaan. Kolmoissilta-nimitystä alettiin käyttää sen jälkeen, kun slovenialaisen arkkitehdin Jože Plečnikin suunnittelemat lisäkävelysillat valmistuivat vanhan sillan molemmille puolille vuonna 1932. Silta peruskorjattiin vuonna 1992.
The Local Band

| The Local Band |
| --- | --- |
 Myötäpäivää ylä-vasemmalta: Alexi Laiho, Jussi 69, Samy Elbanna ja Olli Herman
Tiedot
Toiminnassa:  2013–2020
Tyylilaji:  hard rock
Kotipaikka:  Helsinki, Suomi
Laulukieli:  englanti
Jäsenet:  Olli Herman   Jussi 69   Alexi Laiho   Samy Elbanna  
Entiset jäsenet:  Archie Cruz  
Infobox OKNimi-testi OK: 
The Local Band oli suomalainen covereita soittanut superyhtye, joka perustettiin vuonna 2013. Yhtye sai alkunsa, kun The 69 Eyesin Jussi 69 sekä Children of Bodomin Alexi Laiho keksivät ajatuksen soittaa lempiyhtyeidensä, kuten Mötley Crüen ja Poisonin kappaleita. Jussi 69 pyysi laulajaksi Reckless Loven Olli Hermania, joka suostui. Myöhemmin bassoon valikoitui Santa Cruzin laulaja-kitaristi Archie Cruz. Yhtyeen oli alun perin tarkoitus soittaa vain yksi konsertti vuodessa.
Yhtyeen ensimmäinen konsertti Helsingin Tavastia-klubilla 27. joulukuuta 2013 myytiin loppuun. Toisen konserttinsa yhtye soitti Ruisrockissa heinäkuussa 2014. Elokuussa 2015 yhtye esiintyi Helsingin Juhlaviikoilla Tavastia-klubilla. Lokakuussa yhtye soitti Japanissa Saitama Super Arenalla 17 000 ihmisen edessä.
Joulukuussa 2015 The Local Band julkaisi EP:n Locals Only - Dark Edition, joka sijoittui Suomen virallisen albumilistan sijalle 20. Levy sisälsi seitsemän lainakappaletta, joista Corey Hartin alun perin vuonna 1984 levyttämä "Sunglasses at Night" julkaistiin singlenä. Kappaleeseen kuvattiin myös musiikkivideo, jonka ohjasi Ville Juurikkala. Maaliskuussa 2016 julkaistiin musiikkivideo kappaleeseen "Untouched". Elokuussa 2016 yhtye esiintyi Helsingin Nosturissa ja syyskuussa Jyväskylässä WaterXfest-tapahtumassa. Maaliskuussa 2018 The Local Band järjesti kolmen konsertin Suomen kiertueen, jonka aikana Lost Society -yhtyeen Samy Elbanna tuurasi Archie Cruzia. Kesäkuussa 2018 yhtye kiersi Japania kolmen konsertin verran, ja lämmitteli Hollywood Vampiresia Helsingin Kaisaniemen puistossa.
Kesäkuussa 2018 The Local Band tiedotti teidensä eronneen Archie Cruzin kanssa ja Samy Elbanna tuli hänen tilalleen.
Yhtye lopetti toimintansa vuonna 2020 Alexi Laihon kuoleman myötä.
Kokoonpano

Jussi 69 – rummut (2013–2020)
Olli Herman – laulu (2013–2020)
Alexi Laiho – kitara, laulu (2013–2020)
Samy Elbanna – basso, laulu (2018–2020)
Kokoonpano > Entiset jäsenet

Archie Cruz – basso, laulu (2013–2018)
Diskografia

Locals Only - Dark Edition (2016)
Aiheesta muualla

The Local Bandin Facebook-sivu
Tor Aspengren

| Tor Aspengren |
| --- | --- |
 Aspengren vuonna 1966.
Norjan LO:n puheenjohtaja
 1969–1977  
Edeltäjä:  Parelius Mentsen
Seuraaja:  Tor Halvorsen
Henkilötiedot
Syntynyt: 1. helmikuuta 1917 Oslo, Norja
Kuollut: 23. kesäkuuta 2004 (87 vuotta) Oslo, Norja
Ammatti:  ammattiyhdistysjohtaja
Tor Aspengren (1. helmikuuta 1917 Oslo – 23. kesäkuuta 2004 Oslo) oli norjalainen ammattiyhdistysjohtaja, joka toimi Landsorganisasjonenin puheenjohtajana vuosina 1969–1977. Hän työskenteli nuoruudessaan oslolaisessa naulatehtaassa ja eteni Norjan rauta- ja metallityöläisten liiton puheenjohtajaksi vuonna 1958. Aspengren oli mukana myös Norjan työväenpuolueen keskushallituksessa ja Norsk Arbeiderpressen hallituksen puheenjohtaja vuosina 1965–1981. Hän johti niin ikään komiteaa, jonka esityksestä työntekijät saivat lakisääteisen edustuksen osakeyhtiöiden hallintoelimissä.
Aiheesta muualla

Kuvia tai muita tiedostoja aiheesta Tor Aspengren Wikimedia Commonsissa
Toivo Laakkonen

Toivo Johannes Laakkonen (25. toukokuuta 1913 – 15. tammikuuta 1990) oli suomalainen kestävyysjuoksija. Hän edusti Käpylän Kuntoa ja Helsingin Urheilijat -41 -seuraa.
Laakkonen voitti 25 000 metrin juoksun Suomen-mestaruuden Helsingissä 1943 ajalla 1.26.20.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 5 000 m | 15.32,6 | Kuopio | 6. heinäkuuta 1945 |
| 10 000 m | 32.15,8 | Helsinki | 3. kesäkuuta 1945 |
| 15 000 m | 48.33,8 | Pietarsaari | 19. elokuuta 1945 |
| 20 000 m | 65.22,8 | Helsinki | 6. syyskuuta 1945 |
| 25 000 m | 1.24.36,2 | Helsinki | 27. syyskuuta 1942 |
| 25 km tiejuoksu | 1.26.20 | Helsinki | 14. elokuuta 1943 |
| Tunnin juoksu | 18 370 m | Helsinki | 6. syyskuuta 1945 |
| Maraton | 2.57.00 | Riihimäki | 16. kesäkuuta 1946 |
Trombosytoosi

Trombosytoosi on tila, jossa veressä esiintyy liiallinen määrä verihiutaleita eli trombosyytteja. Ihmisen normaali verihiutalemäärä on 150-360 miljardia kappaletta litrassa verta. Trombosytoosiksi näin ollen luokitellaan tila, jossa trombosyyttilukema on yli 360 miljardia kappaletta / litra.
Trombosytoosi ei aina liity sairauteen. Verihiutalemääriä saattaa väliaikaisesti nostaa esimerkiksi liikunta, synnytys tai leikkaus. Sairauksista erilaiset tulehdustaudit, verenvuodot, raudanpuute ja tietyt syöpätaudit voivat aiheuttaa trombosytoosia. Mikäli trombosytoosi johtuu sairaudesta tai muusta ulkoisesta tekijästä, kutsutaan sitä sekundaariseksi trombosytoosiksi.
Sekundaarisen trombosytoosin lisäksi trombosytoosi voi johtua myös luuytimen häiriöstä, joka vaikuttaa suoraan verihiutaleiden muodostumisnopeuteen. Tämän kaltaisia sairauksia kutsuteen myeloproliferatiivisiksi sairauksiksi. Näitä sairauksia ovat polysytemia vera, essentiaalinen trombosytemia, myelofibroosi ja krooninen myelooinen leukemia.
Trombosytoosi ei yleensä aiheuta oireita ja se havaitaan useimmiten sattumalöydöksen verikokeesta. Hyvin suuri verihiutalemäärä voi lisätä verisuonitukosten ja verenvuotojen vaaraa.
Sekundaarinen trombosytoosi hoidetaan hoitamalla sen aiheuttanutta tilaa tai sairautta. Myeloproliferatiivisia sairauksia taas usein hoidetaan oireenmukaisesti tukostaipumusta tai verihiutalemäärää laskevilla lääkkeillä.